คำสั่งเทศบาลตำบลห้วยยาง

ที่ 695/2565

เรื่อง แต่งตั้งคณะกรรมการจริยธรรมของข้าราชการ ของเทศบาลตำบลห้วยยาง ประจำปี พ.ศ. 2566

..............................................

 ด้วยเทศบาลตำบลห้วยยาง ได้จัดทำประมวลจริยธรรมของข้าราชการขึ้นตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2550 มาตรา 279 โดยมีวัตถุประสงค์เพื่อเป็นเครื่องมือกำกับความประพฤติของข้าราชการ สร้างความโปร่งใส มีมาตรฐานในการปฏิบัติงานที่ชัดเจนและเป็นสากลยึดถือเป็นหลักการแนะแนวทางในการปฏิบัติ ทั้งในระดับองค์กรและระดับบุคคล เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้ส่วนเสียให้เกิดพันธะผูกพันระหว่างองค์กรและข้าราชการในทุกระดับ

 เทศบาลตำบลห้วยยาง จึงขอแต่งตั้งคณะกรรมการจริยธรรมของข้าราชการประจำ

ของเทศบาลตำบลห้วยยาง ดังนี้

 1. ปลัดเทศบาลตำบลห้วยยาง เป็นประธานกรรมการ

 2. รองปลัดเทศบาลตำบลห้วยยาง เป็นกรรมการ

 3. หัวหน้าสำนักปลัดเทศบาล เป็นกรรมการ

 4. ผู้อำนวยการกองคลัง เป็นกรรมการ

 5. ผู้อำนวยการกองช่าง เป็นกรรมการ

 6. ผู้อำนวยการกองการศึกษา เป็นกรรมการ

 7. นักทรัพยากรบุคคล เป็นกรรมการ/เลขานุการ

 **โดยให้คณะกรรมการจริยธรรมของเทศบาลตำบลห้วยยาง มีหน้าที่ดังนี้**

 1. ควบคุม กำกับ ส่งเสริมและให้คำแนะนำในการใช้บังคับประมวลจริยธรรมนี้ในองค์กร ปกครองส่วนท้องถิ่น

 2. สอดส่องดูแลให้มีการปฏิบัติตามประมวลจริยธรรมในองค์กรปกครองส่วนท้องถิ่น ในกรณีที่มีข้อสงสัยหรือมีข้อร้องเรียนว่ามีการฝ่าฝืนจริยธรรมหรือจรรยา หรือในกรณีที่มีการอุทธรณ์ การลงโทษ ผู้ฝ่าฝืนตามประมวลจริยธรรมนี้จะต้องไต่สวนข้อเท็จจริง และมีคำวินิจฉัยโดยเร็ว

 3. ให้คณะกรรมการจริยธรรมหรือผู้ที่คณะกรรมการจริยธรรมมอบหมาย มีอำนาจหน้าที่ ขอให้กระทรวง กรม หน่วยงานราชการ รัฐวิสาหกิจ หน่วยงานอื่นของรัฐ หรือห้างหุ้นส่วน บริษัท ชี้แจง ข้อเท็จจริง ส่งเอกสารและหลักฐานที่เกี่ยวข้อง ส่งผู้แทนหรือบุคคลในสังกัด มาชี้แจงหรือให้ถ้อยค าเกี่ยวกับ เรื่องที่สอบสวน

 4. เรียกผู้ถูกกล่าวหา หรือข้าราชการของหน่วยงานนี้มาชี้แจง หรือให้ถ้อยคำ หรือให้ส่ง เอกสารและหลักฐานเกี่ยวกับเรื่องที่สอบสวน

- ๒ -

 5. พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้ในองค์กร ปกครองส่วนท้องถิ่น เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่นภายในเก้าสิบวันนับแต่วันที่คณะกรรมการ บริหารงานบุคคลระดับจังหวัดรับเรื่อง ให้คำวินิจฉัยของคณะกรรมการจริยธรรมเป็นที่สุด

 6. ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้นเป็นเรื่องสำคัญ หรือมีผลกระทบในวงกว้างหลายองค์กรปกครองส่วนท้องถิ่น

 7. คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมา มิให้ผู้บังคับบัญชาใช้อำนาจ โดยไม่เป็นธรรมต่อข้าราชการผู้นั้น

 8. ดำเนินการอื่นตามประมวลจริยธรรมนี้ หรือตามที่ผู้ตรวจการแผ่นดิน มอบหมาย

 ทั้งนี้ ตั้งแต่บัดนี้เป็นต้นไป

 สั่ง ณ วันที่ 29 ธันวาคม พ.ศ. 2565

 

 (นายวินยง รับสมบัติ)

 นายกเทศมนตรีตำบลห้วยยาง